"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast One Way saatesse!
Saate toob teieni misjoniühendus One Way Mission.
Täna näeme kordusena meie noortetiimi reisi Nepaali.
Nepaal on üks meie neljast Aasia misjonipõllust.
Õpetusosas räägib Esa Juutilainen.
Kõigepealt aga Nepaali.
Nepaali aktsioon 1. osa
Tere. Olen Lotta.
Sõidame täna Nepaali aktsioonireisile. Lahe!
Saabusime Nepaali. Võimas!
- On siin mingeid liikluseeskirju? - Eeskirju? Ainult paberil.
- OK. Seda on näha.
Mulle meenus Jeesuse õpetusest koht:
Minge kõike maailma ja kuulutage evangeeliumi.
Meie grupis on kaheksa inimest ja mõtlesin neilt küsida,
miks nad siia tulid.
Tere. Olen Aradna Kosonen.
Olen indialane, aga elan Soomes, kuna abiellusin Samiga.
Ma ei tea, miks ma Nepaali tulin.
Usun, et Jumalal on hea plaan minu elu jaoks.
Ta ütles, et ta käed on mustad.
Ta usub Jumalat.
Ta palub palvet, kuna tema poeg töötab Saudi-Araabias
ja tahab ainult raha.
Täna läheme kohalikku kogudusse, kus Saji'l on piiblitund.
Meiegi saame ehk tunnistada. Vaatame, kuidas seal on.
See on väga lahe keldriruum.
Seda on väga lihtne jutlustada,
kuid väga raske praktikasse panna.
Kuna mida Taevaisa meilt ootab? Vilja.
Kui inimesed meid näevad, nad teavad seda.
Te olete maailma valgus.
Huvitusin new age'ist, hinduismist, budismist ja muust sellisest.
Hakkasin ka mediteerima.
Minus hakkas kasvama mingi viha. Vihkasin inimesi, oma peret, sõpru.
Tahtsin hävitada kõik hea oma elus.
Alati, kui teeme midagi halba, on Jeesus kohal ja kannatab.
Kui teeme head, on Ta rõõmus.
Midagi on minus muutunud.
Minus on soojus, mida varem ei olnud.
Tahan öelda, et Jumal tõesti hoolib teist
ja Tema jaoks pole midagi võimatut.
Jätke kõik Tema hooleks.
Tere. Olen Simo Vaatehuone'st. Tegelikult mitte.
Minu nimi on Mika.
Minu ja minu naise Lotta puhul jäi reis peaaegu ära.
Meil ei olnud raha, aega ega mingit võimalust siia tulla.
See lahenes aga üleloomulikult ning saime tulla.
See on olnud uskumatult imeline reis ja Jumala plaan on selgelt näha.
Lõpuajad on samuti lähedal.
Mina võtan kogu reisi filmilindile
ja tahame teha sellest ühe asjaliku video.
Tere. Olen Aura.
Tulin reisile hetke ajendil.
Tundub, et Jumal tegi mu südames tööd,
kui nägin siinset vaesust ja kui vähesega inimesed elavad.
Välised asjad ei saa olla elu aluseks ja toeks.
Rõõm, rahu ja hingetoit tulevad hoopis mujalt.
See on su sees ja lähtub suhtest Issandaga.
Teise osa Nepaali reisivideost näeme nädala pärast.
Nüüd saate õpetusosa. Õpetab Esa Juutilainen.
"Ja kõik maa kümnis maa seemnest ja puude viljast on Issanda päralt;
see on pühitsetud Issandale.
Aga kui keegi siiski oma kümnisest tahab midagi lunastada,
siis ta lisagu sellele veel viies osa sellest!
Ja kõik kümnis veistest, lammastest ja kitsedest,
kõigest, kes karjasekepi alt läbi käivad -
see kümnis on pühitsetud Issandale: ei tule uurida hea ja halva vahel
ega tohi ka vahetada; aga kui ometi vahetatakse,
siis olgu ka selle asendaja püha - seda ei tohi lunastada!"
Iga põllumees, karjapidaja või väikeettevõtja mõistab,
et kui annaksime kümnendiku müügist, karjast, aastasissetulekust
või viljasaagist ohvriks, on see palju rohkem
kui 10 protsenti palgast.
Minulgi on ettevõte.
Kui annaksin sellest 10% kogudusele, ei saaks ma mingit palka
ja balanss läheks miinusesse.
Sama kehtib põllumeeste puhul.
Kui põllumees annab viljasaagist 10 protsenti,
on see palju rohkem kui 10 protsenti palgast.
Keegi arvutas nii, et kui liita kokku kõik Vana Testamendi kümnised,
saadaks 30,5 protsenti näiteks põllumehe palgast.
Mõningatel juhtudel isegi rohkem.
Need on alles kohustuslikud ohvrid.
Võib näha, et Piibli kümnis on mõiste,
mis hõlmab igasugust andmist Jumalale.
Praktikas seda varem ei mõõdetud, enne kui variserid seda alustasid.
Kui nad võtsid maja tagant aiast söögilauale tilli,
kaalusid nad sellest 10 protsenti templile.
Seepärast küsisid jüngrid Jeesuselt, kas see on õige,
kas Jumal on nii määranud. Jeesus vastas, et võib ka nii,
peaasi, et järgitakse kõige tähtsamat käsku.
Kümnisemaksjaid oli juba enne Moosese seadust.
Aabraham oli neist esimene.
1. Moosese 14. peatükk räägib Aabrahami ohvriannist.
"Ja Melkisedek, Saalemi kuningas, tõi leiba ja veini,
sest tema oli kõige kõrgema Jumala preester,
ja õnnistas teda ning ütles: "Olgu õnnistatud Aabram,
kõige kõrgema Jumala, taeva ja maa Looja poolt!
Olgu kiidetud kõige kõrgem Jumal, kes sinu vaenlased su kätte andis!"
Ja Aabram andis temale kümnist kõigest."
Aabram läks saaki tagasi võtma röövlijõugult,
kes oli kaasa viinud Loti ja vallutanud kõik piirkonna linnad.
Aabraham võitis nad ja tõi kõik tagasi.
Selles olukorras ohverdas Aabram Saalemi kuningale,
keda nimetatakse Jumala preestriks, kõigest kümnist.
Aabrami kümnisele viidatakse üsna tihti.
Siis ei räägitud veel Aabrahamist, vaid Aabramist.
Tema nime polnud veel muudetud.
Tihti viidatakse sellele, et ka Aabraham maksis kümnist.
Mõtlemata sellele, millest Aabraham kümnist maksis.
Tõenäoliselt maksis ta kümnist oma varandusest.
Mõnede meelest maksis ta kümnist sõjasaagist.
Kuna ta sõjasaaki endale ei võtnud, ei saanud ta sellest ka kümnist anda.
Kui Aabraham oleks maksnud kümnist kuupalgast,
oleks seegi raskem mõiste olnud, kuna tal ilmselt polnud seda.
Aabram ei andnud kümnist kuupalgast, vaid kas omandist, sõjasaagist
või aastasissetulekust. Arvan, et see oli omandist.
Sõna 'kõik' viitab sellele, et Aabram ohverdas kümnist kõigest
ehk oma varandusest.
Teine ohverdaja, kellele Vana Testament
enne Moosese seadust viitab, oli Jaakob.
Jaakobi olukord oli väga huvitav.
Ta ööbis kuskil, kui põgenes kodust oma venna Eesavi eest
ja talle ilmus seal Jumal ning Jaakob andis Jumalale tõotuse.
1. Moosese 28:20 -
"Kui Jumal on minuga ja hoiab mind teel, mida käin,
ja annab mulle leiba süüa ja riided selga,
ja mina võin rahuga pöörduda oma isakotta,
siis on Issand mulle Jumalaks, ja see kivi, mille ma panin sambaks,
saab Jumala kojaks.
Ja kõigest, mis sa mulle annad, ma annan sulle täpselt kümnist."
Jaakob on ainus isik Piiblis, eelkõige Vanas Testamendis,
kes võtab endale kohustuse Jumalale millestki kümnist maksta.
On huvitav näha, millest Jaakob lubas kümnist maksta.
Põhimõtteliselt annab ta kümnist kogu 21 aastaga kogutud varandusest,
mis talle oli kogunenud oma põgenemisteekonnal.
Jaakob mõtles, et ohverdab sellest varandusest,
mis tal on siis, kui ta koju naaseb.
Jaakob seadis tingimuse - kui Jumal õnnistab teda,
siis ohverdab ta kümnist kõigest, mis tal tagasi tulles kaasas on.
Mõni võib mõelda, et Jaakob oli suur kahtleja.
Minu meelest räägib see just Jaakobi usust -
ta uskus, et tal on tagasi tulles varandust.
Kui Uus Testament viitab Jaakobi kümnisele,
ei räägita seal kuupalgast, vaid kogutud varandusest.
See oleks umbes sama, kui keegi rajaks ettevõtte ja ütleks:
"Jumal, kui õnnistad mu firmat, annan 21 aasta pärast
kümnendiku kogu ettevõtte omandist Sulle."
Mõni võib öelda, et see pole mingi ohver ega tõotus.
See ei nõua sult midagi.
Ka siis, kui Jumal nuhtles Iisraeli kümnise mitte maksmise eest,
ei olnud küsimus 10 protsendist kuupalgast,
vaid erinevatest ohvritest, mida nad pidid templile viima.
Neiski olukordades ei nuhelnud Jumal kunagi Iisraeli
kümnise mittemaksmise eest, vaid selle eest,
et nad olid loobunud Jumalast.
Iga kord, kui Jumal manitseb Iisraeli kümnise mittemaksmise eest,
räägib Ta kõigepealt sellest, et nad on loobunud Jumalast.
Näiteks Jesaja 1:11 -
"Milleks mulle teie tapaohvrite hulk? ütleb Issand.
Ma olen küllastunud teie põletusohvrite rasvast.
Härjavärsside, tallede ja sikkude veri ei meeldi mulle.
Kui te tulete vaatama mu palet, kes nõuab siis teilt mu õuede tallamist?
Ärge tooge enam tühiseid ande, ohvrisuits on mulle vastumeelt."
17. salm ütleb: "Õppige tegema head, nõudke õigust, aidake rõhutut,
mõistke vaeslapsele õigust, lahendage lesknaiste kohtuasju!"
Jumal ootas iisraellastelt seda.
Loeme Malakia kirjast koha, millele kümnisest rääkides
tihti viidatakse.
Loen terve kirjakoha ette.
"Vaata, ma läkitan oma ingli ja tema valmistab minu ees teed.
Ja äkitselt tuleb oma templi juurde Issand, keda te otsite,
ja lepingu ingel, keda te igatsete. Vaata, ta tuleb, ütleb vägede Issand.
Aga kes suudab taluda tema tuleku päeva?
Ja kes jääb püsima tema ilmudes?
Sest tema on nagu sulataja tuli ja nagu pesupesija leelis.
Ja ta istub, sulatab ja puhastab hõbedat,
ta puhastab Leevi poegi ja selitab neid nagu kulda ja hõbedat:
siis toovad nad Issandale õige ohvrianni.
Siis meeldib Issandale Juuda ja Jeruusalemma ohvriand
nagu muistseil päevil ja ammuseil aastail."
10. salm jätkab:
"Tooge kõik kümnis täies mõõdus varaaita,
et mu kojas oleks toitu, ja proovige mind ometi sellega,
ütleb vägede Issand.
Tõesti ma avan teile taevaluugid ja kallan teile õnnistust küllastuseni.
Ja ma sõitlen teie pärast rohutirtse, et need ei hävitaks teie põlluvilja,
ja et teie viinapuu väljal ei jääks viljatuks,
ütleb vägede Issand.
Siis kiidavad teid õndsaks kõik rahvad,
sest te saate ihaldatud maaks, ütleb vägede Issand."
Seda Malakia kirjakohta tsiteeritakse tihti tõotusena kümnisemaksmise eest.
Kuid siit ei saa järeldada, et kui maksad Jumalale kümnist,
siis Ta õnnistab sind majanduslikult.
See õpetus on nii üldine ja vale, et sellega peab tegelema.
Sellele kirjakohale viidates unustatakse selle kontekst.
Esiteks, tähtsaim, millega Jumal siin tegeleb,
ei ole kümnisemaksmine, vaid see, et sellele eelnes meeleparandus.
Piibel teeb selgeks, et Jumal ei austa jumalatu ohvriandi.
Teiseks on see õhutus käsu all elavaile iisraellastele.
Siin viidati Moosese seaduse kümnistele.
Kolmandaks, meie - Uue Testamendi usklikud,
ei ela käsu all.
Neljandaks, ei räägita siin kümnise maksmisest kuupalgast,
vaid juutide mitmetest kümnistest.
Kui mingi kirjakoht võetakse kontekstist välja
ja tehakse sellest piibellik õpetus, satutakse tervikut nägemata
eksitusse.
Võib öelda, et kümnisemaksmine palgast
on inimeste väljamõeldud õpetus.
Seda õpetust pole ei Vanas ega Uues Testamendis,
vaid see on ehitatud õpetus, kuna see näib toimivat.
Galaatlaste 2:14 -
"Kui ma nägin, et nad ei käinud otseteed evangeeliumi tõe järgi,
siis ma ütlesin Keefasele kõikide ees:
"Kui sina, kes sa oled juut, elad paganate, aga mitte juudi kombel,
kuidas sa siis sunnid paganaid juudi kombeid pidama?"
Piibel õpetab, et me ei või võtta kuskilt Moosese seadusest
või Vanast Testamendist mingit seadust
ja hakata seda hoolikalt järgima, ilma et täidaksime ka kõiki teisi
Vana Testamendi käske.
Kui tahame minna käsu alla, peame järgima kõike,
mida Vana Testament ütleb.
Me ei saa võtta sealt kümniseõpetust ja hakata seda õpetama,
kui Uus Testament sellest midagi ei räägi.
Tihti õpetatakse meile, et kui maksad kümnist,
siis Jumal õnnistab sind.
Seda põhjendatakse tihti Jaakobi ja Aabrahami kümnistega.
Kuid Jaakobi tõotus oli vastupidine.
Ta ütles: "Kui Jumal on minuga ja õnnistab mind,
siis maksan kümnist."
Keegi võib öelda, et Jaakob oli realist
ja võttis asju nii nagu nad on ning arvestas sellega.
Usun, et Jaakob andis selle tõotuse usus.
Kui anname Jumalale lubadusi, peab meilgi sel juhul
Jumalalt lähtuv usk olema.
Uus Testament ei maini kuskil, et usklikud oleksid kogunud
mingeid kümniseid või et üldse oleks antud mingeid soovitusi
ohvriandide kohta.
Igaüks ohverdas vastavalt oma võimetele ja võimalustele
ja nii nagu süda nõudis.
Ilmnes, et mõned ohverdasid armastusest Jeesuse vastu rohkem,
kui suutsid.
2. Korintlastele 8:1 -
"Vennad, ma tahan teile teatada, mida Jumala arm Makedoonia koguduses
on korda saatnud.
Rohked katsumused, millega neid on läbi proovitud,
on andnud neile ohtrasti rõõmu ning nende põhjatu vaesus
on kasvanud siira headuse rohkeks rikkuseks.
Nad on ju andnud oma jõudu mööda - mina olen tunnistaja -,
koguni üle oma jõu. Nad ise on vabatahtlikult
anunud meilt paljude palvetega, et neil võiks olla osa eesõigusest
aidata pühasid.
Ja nende annid ületasid kõik meie lootused,
sest nad andsid Jumala tahtmise läbi iseendid, esmalt Issandale
ja siis ka meile."
Veel öeldakse samas -
"Nii me siis julgustasime Tiitust, et ta teie keskel viiks lõpule
selle korjanduse".
Järgmine salm räägib sellest ohvrist kui armastustööst.
Paulus ütleb 2. Korintlastele 8:12 -
"Sest kui on olemas valmidust, siis on see meeldiv selles,
mis kellelgi on, mitte selles, mida tal pole.
Sest ei tohi olla nii, et mis teistele on kergenduseks,
ahistaks teid, vaid võrdsuse saamiseks
olgu teie jõukus praegu nende puudusele toeks."
Olen kuulnud tihti öeldavat, et Jumal ei saa jätta õnnistamata,
kui me kümnist maksame, kuna Ta ei saa salata omaenda Sõna.
Olen väga tihti seda õpetust kuulnud.
Kuid hämmastav on see, et ma pole seda Piiblist leidnud.
Kui keegi on leidnud, siis rääkige mulle.
Valelubaduste andmine kontekstist väljakistud kirjakohtade põhjal
on vastutustundetu ja ka süüdistav.
On hea meeles pidada, et maailmas elab suur hulk
alatoitlustatud usklikke.
Kas oleme nii palju paremad inimesed ja usklikud,
et meil on õigus elada külluses, kui teised elavad alatoitlustatuna?
Ja me õpetame, et kui nad vaid kümnist maksaksid,
oleks neilgi kõike ülikülluslikult ja nad oleks sama rikkad kui meie.
See ei ole praktikas nii.
Tunnen mitmeid ärimehi, kes on pankrotti läinud,
isegi kui nad on olnud innukad annetajad.
Üks minu ärimehest sõber läks majanduslanguse aastail pankrotti,
kaotas kõik ning talle jäi veel miljoni marga ulatuses võlgu.
Ta oli eeskujulik kristlane ja ütles mulle kord,
et ta ei maksnud kunagi vähem kui 20% oma sissetulekust.
Fakt on see, et usklik ettevõtja võib samuti pankrotti sattuda
nagu uskmatugi.
Ja me ei mõista alati, miks Jumal seda lubab.
Kuid Jumal teab, mis meile kasuks tuleb.
Võib öelda, et Iiobki läks pankrotti,
kuid lõpuks õnnistas Jumal siiski Iiobi elu rohkem kui alguses.
Kui kunagi selle ärimehe eest palvetasin ja soovisin südamest,
et Jumal ta sellest viletsusest välja aitaks,
ütles äkitselt Püha Vaim:
"Olen mures, et tema süda oli nii tugevalt rahas kinni."
Hämmastusin ja ehmusin.
Kuid mõistsin tol hetkel, et Jumalat huvitas rohkem inimene,
kui tema raha.
Kui meie mõtleme tihti maistele asjadele,
on Jumala mõtted vaimsete asjade juures.
Piibel keelab meil rikkuste taotlemise.
1. Timoteose 6:10 -
"Jah, kõige kurja juur on rahaarmastus,
sest raha ihaldades on paljud eksinud ära usust
ja valmistanud endale palju valu."
Nii kiiresti see pooltund mööduski.
Järgmisel nädalal kuuleme Esa Juutilaise õpetuse teist osa.
Õnnistatud nädalat!
Loodetavasti kohtume järgmisel esmaspäeval!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi